Gyermekkori afázia

A gyermekkori afázia olyan kommunikációs/nyelvi zavar, amely a beszédfejlődés befejezése után lép fel a bal agyfélteke meghatározott részeinek károsodása miatt. Az afázia a már kialakult és helyesen használt beszédet és/vagy a nyelvet károsítja. Az afázia a nyelvnek (mint kommunikációs eszköznek) minden aspektusát érintheti, tehát nemcsak a beszédet és a beszéd megértését, hanem az olvasást és az írást is. Ettől függően beszélhetünk globális, motoros és szenzoros afáziáról. A beteg nem tudja gondolatait szavakba önteni, leírni, nem érti, amit mondanak neki.

Az afáziának több oka lehet: agyvérzés, embólia, trombózis, baleset miatti agysérülés, tumor, agyhártyagyulladás. Az afázia súlyossága, illetve a későbbi kilátások függnek a sérült terület kiterjedésétől és mélységétől. Gyakran tapasztalható spontán gyógyulás, azonban ebben az esetben a további javuláshoz elengedhetetlen a célzott terápia alkalmazása.

A logopédiai rehabilitáció célja:

    a kommunikáció, a beszéd és a nyelvi készség fejlesztése
    egyénre szabott tanulási technikák
    életkorának megfelelő iskolai oktatásoz juttatása
    az életminőség javítása

A terápiában alkalmazott eljárások, gyakorlatok:

    a percepció fejlesztése
    a beszédmegértés fejlesztése
    stimulációs gyakorlatok a beszéd beindítására
    a nyelvi struktúrák újraépítése
    a szemantikus rendszer gyakoralatai
    a beszéd artikulációs, kinesztétikus aspektusának kialakítása
    funkcionális kommunikáció a mindennapi élethelyzetekben
    kognitív funkciók fejlesztése
    írás-olvasás reedukáció
    pszichoszociális rehabilitáció a rehabilitációs team tagjaival közösen